

[image: Mali grb Srbije A4-cmyk (1)]                                                                                              
Република Србија                                                                                   
ОПШТИНА ЦРНА ТРАВА
ИЗБОРНА КОМИСИЈА
Број:11/2026
Датум: 20.09.2026. године
ЦРНА ТРАВА

З  А  П  И  С  Н  И  К
СА 2. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 20.09.2026. ГОДИНЕ

Седница је почела у 10:00 часова у сали дома културе у Црној Трави.
Седницу је отворио председник Изборне комисије општине Црна Трава, Бојан Цекић који је констатовао да су на седници Изборне комисије присутни: Предраг Цветковић, члан Изборне комисије, Магдалена Илић, заменик члана Изборне комисије, Ана Војиновић, заменик члана Изборне комисије, Томислав Петровић, члан Изборне комисије, Жаклина Рашић, заменик члана,  Светлана Костадиновић, заменик члана Изборне комисије, Раде Величковић, члан, Душица Петровић, заменик члана и Александар Николић, секретар Изборне комисије.

Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Председавајући је предложио следећи,
                     
Д Н Е В Н И   Р Е Д:

1. Разматрање и одлучивање о предлогу за именовање члана и заменика члана Изборне комисије општине Црна Трава у проширеном саставу, на предлог Коалицијe: Социјалистичка партија Србије, „Јединствена Србија”, Социјалдемократска партија Србије и „Зелени Србије”, подносиоца проглашене изборне листе ИВИЦА ДАЧИЋ – ФАКТОР СТАБИЛНОСТИ! (Социјалистичка партија Србије, „Јединствена Србија“, Социјалдемократска партија Србије, „Зелени Србије“)
		Известилац: Александар Николић

2. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.

1. ТАЧКА
Ову тачку дневног реда образложио је Александар Николић који је навео да подносилац проглашене изборне листе има право да предложи члана и заменика члана органа за спровођење избора у проширеном саставу. 
Дана 14. септембра 2026. године Републичка изборна комисије је прогласила изборну листу ИВИЦА ДАЧИЋ – ФАКТОР СТАБИЛНОСТИ! (Социјалистичка партија Србије, „Јединствена Србија“, Социјалдемократска партија Србије, „Зелени Србије“, подносиоца Коалицијe: Социјалистичка партија Србије, „Јединствена Србија”, Социјалдемократска партија Србије и „Зелени Србије”). Овлашћено лице подносиоца наведене проглашене листе кандидата за народне посланике, Угљеша Марковић из Београда, поднео је Републичкој изборној комисији дана 18. септембра 2026. године предлоге за чланове и заменике чланова свих локалних изборних комисија у проширеном саставу. Овај предлог Републичка изборна комисија проследила је Изборној комисији општине Црна Трава дана 19.09.2026. године у 16:59 часова. За изборну комисију општине Црна Трава подносилац је предложио за члана Бору Дојчиновића из Црне Траве, а за заменика члана Перицу Миленковића из Црне Траве. 
Провером испуњености услова за именовање предложених лица у проширени састав,  Изборна комисија утврдила је да оба предложена лица имају изборно право, нису народни посланици, нити кандидати за народне посланике, те да испуњавају законске услове за именовање.  
С обзиром да су наведена лица именована на предлог подносиоца проглашене изборне листе за избор народних посланика Народне скупштине, то су иста део састава изборне комисије за спровођење избора за народне посланике и као таква могу учествовати у раду и доношењу одлука у погледу оних питања која се тичу избора за народне посланике, одређивања бирачких места, образовања бирачког одбора у сталном саставу и сл. 

Председавајући је отворио расправу.
За реч се нико није јавио.
Пошто у расправи нико није учествовао, иста је закључена и прешло се на гласање.
По извршеном гласању по првој тачки дневног реда константовано је да је 7 (седам) чланова/заменика чланова гласало ЗА, против није било, уздржаних није било, тако да је Изборна комисија општине Црна Трава једногласно донелa:

· Решење о именовању члана и заменика члана Изборне комисије општине Црна Трава у проширеном саставу

2. ТАЧКА
Нико се није јавио за реч, па ова тачка није разматрана.

-----------------------------------

Седница је завршена у 10:15 часова.

Писани материјал је саставни део овог Записника.


ИЗБОРНА КОМИСИЈА
ОПШТИНЕ ЦРНА ТРАВА

